Lewis Weston Dillwyn

Lewis Weston Dillwyn (21-a de aŭgusto 1778 – 31-a de aŭgusto 1855) estis brita porcelanfabrikisto, naturalisto kaj parlamentano.

Li naskiĝis en Walthamstow, Essex, kiel plej aĝa filo de William Dillwyn (1743–1824) kaj Sarah Dillwyn (naske Weston). Lia patro, kvakero el Pensilvanio estis reveninta al Britio en 1777 dum la plej malbona periodo en Filadelfio de la Usona Milito de Sendependeco kaj setlis ĉe Higham Lodge, Walthamstow, Essex, Britio. William Dillwyn estis arda kontraŭ-sklaveca kampanjanto tra Anglio kaj Suda Kimrio, krom esti rilata al George Haynes pere de familioj en Filadelfio kaj al komerco de potfarado.

La leteroj de William al lia filino Suzanna konserviĝis de la Library Company en Filadelfio kaj estas ĉe la Historia Societo de Pensilvanio. Laŭ tiuj la fama fabriko estis aĉetita de William por teni Lewis aktiva sum tiu suferis podagron. La potfarejo Swansea fare de Lewis Weston Dillwyn kaj George Haynes ekfunkciis inter 1806-1807.The Cambrian Company, Swansea Pottery In London 1806-1808, Jonathan Gray 2012 En 1814 anstataŭis Nantgarw kaj ekproduktis porcelanon.

Lewis Weston Dillwyn tamen famis ankaŭ pro siaj publikigitaj verkoj pri botaniko kaj konkologio, inklude The British Confervae ilustracia studo de britnesalakvaj algoj, publikigita en 1809. Dillwyn malkovris kelkajn speciojn de la genro Conferva. Li estis elektita en 1804 kiel membro de la Royal Society.

In 1817 li portempe retiriĝis el potfarado. En 1818 li eniris en politiko kaj estis elektita por la brita parlamento en 1834 por Glamorganshire. Poste li estis elektita urbestro de Swansea en 1839.  Dillwyn estis ankaŭ unu el fondintoj de la Reĝa Institucio de Suda Kimrio kaj ties unua Prezidento, kaj en 1840 li publikigis mallongan historion de Swansea.

Li mortis en Sketty Hall, Swansea, en 1855.

Taksono
Taksono nomigita de Dillwyn estas la jenaj:
 Lithopoma gibberosa, specio de marheliko
 Filipina megapodo, Megapodius cumingii, nome specio de nestamasulo

 Referencoj 

Bibliografio
 A.R. Walker, 'The Dillwyns as naturalists: Lewis Weston Dillwyn (1778–1855)', en Minerva (Journal of Swansea History); 11, p. 20-42.

 Eksteraj ligiloj 

 ThePeerage.com


Kategorio:Kvakeroj
Kategorio:Britaj entreprenistoj
Kategorio:Membroj de la brita parlamento
Kategorio:Anoj de la Reĝa Societo de Londono
Kategorio:Linea Societo de Londono
Kategorio:Porcelano
Kategorio:Britaj sciencistoj
Kategorio:Britaj botanikistoj